**MŰSZAKI LEÍRÁS**

Épített díszlet „utca”

**Helyszín ismertetése, tervezési terület:**

A tervezési terület Kisvárdán a szabadidő centrum zöldövezetében illetve a Vár és Várfürdő közvetlen környezetében található.

Az építmény beton alapra épített, méretezett, önhordó 3 rétegben felületkezelt fa szerkezet vagy fém vázszerkezethez rögzített lemezborításból vagy felületkezelt fa deszkaborításból áll. A díszletek fa paneles tartóvázzal rendelkeznek, anyaguk douglas fenyő, gyalult kivitelben, olajos felületkezeléssel. Az épület fa pillérvázas, kívülről lambéria burkolattal ellátott szerkezet. A faszerkezetek oszlopai 15/15 faoszlopból készülnek.

Ezen borított szerkezetre kerülnek az autentikus természetes anyagok. A látványos dekor elemek különböző festési technikával, gazdag anyaghasználattal jelenítik meg a különböző stílusú, történetű elemeket. Speciális díszlettechnológia eljárásokkal készülő hungarocell alapokból faragott, a kültéri igénybevételeknek maximálisan megfelelő műgyantás kötésű felületkezelések ellátottak, különleges esetekben a felületeket ipari festékekkel színezik. A korhű állapotok elérése érdekében többszöri visszacsiszolásokkal, festésekkel érhető el a régies hatások. Valamennyi díszlet környezetében egyedi enteriőr kerül kialakításra, melynek keretében - mint a díszletpanelek felületein, mint a közvetlen környezetükben korhű használati tárgyak, eszközök és közösségi funkcióval ellátott egyéb kellékek kerülnek elhelyezésre. A céljuk az egységes enteriőr.

Természetes anyagok felhasználásával készített filmes jellegű díszlet „utca” kialakítása, amely a rég múltban használatos természetes anyagok építészeti használatát hivatott bemutatni. A látogató barangolva az épített környezetbe megismerheti a régi építészeti irányelveket, kapcsolatokat, arányrendszereket, illetve azokat a természetes ökológiailag tiszta anyagokat, melyeket építkezések során a régmúltban felhasználtak. Mivel ez a végpontja a tanösvénynek itt az épületeken elhelyezett tablók találhatók, amelyek az őshonos ökológia élő- és növényvilágáról nyújtanak bővebb információkat.

Térelhatároló szerkezetek

Az épület külső térelhatároló szerkezeteként vízszintes OSB burkolat készül. Az épület egyes részein lambéria burkolat készül fa tartóvázra

rögzítve, 2,0 cm vastagságban, natúr színben, lazúrozva. Egyéb helyeken pedig

nemesvakolat felületképzés készül. A nyílászárók rögzítéséhez falvázoszlopok, merevítések szükségesek, melyek a faoszlopok közé kerülnek beépítésre.

Nyílásáthidalók:

Az épület nyíláskiváltói fa gerendákkal készülnek. A nyíláskiváltók külön tervek alapján készül el a falvázoszlop.

Födémszerkezet:

A földszint felett tetőfödém készül, amely a faoszlopokra terhel.

Tetőszerkezet:

Az épület tetőszerkezete változó fesztávú, fa oszlopokra kerülnek. Az épületre tetőfödém készül. A fa oszlopokat talajmechanikai szakvéleményen alapuló tervek alapján kell kialakítani, beégésre méretezve.

Héjalás:

Az épület héjalása korcolt lemezfedéssel készül LINDAB horganyzott lemezzel „szürke” színben + kiegészítő elemekkel ellátva (hófogó, csőáttörés, stb.).

Bádogozás

Függőeresz- és lefolyócsatorna LINDAB horganyzott lemezzel történik „szürke” színben készül 60 cm. kit. szélességgel. A szegélyezések bádogozása LINDAB horganyzott lemezzel történik „szürke” színben. A lefolyócsatornák Ø 120-as méretűek.

Felületképzés:

A faanyagokat TETOL-FB gombaölő- és égéskésleltető szerrel be kell ereszteni.

Lépcsők:

Az épülethez fa előlépcső készül

Kültéri térburkolás:

Semmelrock térkövekkel készül külön tervek alapján.